বাংলাদেশ সিরিজের আগেই ইতিহাসের পাতায় নিউজিল্যান্ড
বাংলাদেশের বিপক্ষে ৩ ম্যাচ টেস্ট সিরিজ শুরুর আগেই ইতিহাসের পাতায় নাম লেখাল নিউজিল্যান্ড। নিজেদের টেস্ট ইতিহাসে প্রথমবারের মতো আইসিসি র‍্যাংকিংয়ের দ্বিতীয় স্থানে উঠে এসেছেন কিউইরা।







অবশ্য নিউজিল্যান্ডের র‍্যাংকিংয়ে উন্নতির পেছনে বড় অবদান আছে শ্রীলংকার। সদ্য সমাপ্ত তিন ম্যাচ টেস্ট সিরিজে স্বাগতিক দক্ষিণ আফ্রিকাকে তাদেরই ঘরে ২-০ ব্যবধানে হারিয়েছেন লংকানরা। এর সুবাদে র‌্যাংকিংয়ের দুই নম্বরে উঠে এসেছেন ব্ল্যাক ক্যাপসরা। তিনে নেমে গেছেন দুইয়ে থাকা প্রোটিয়ারা।




আইসিসি র‌্যাংকিংয়ে ১১৬ পয়েন্ট নিয়ে সবার ওপরে আছে ভারত। ১০৭ পয়েন্ট নিয়ে দ্বিতীয় স্থানে নিউজিল্যান্ড। বাংলাদেশের বিপক্ষে ৩-০তে সিরিজ জিতলে ব্যবধান কমে দাঁড়াবে মাত্র ৩।
টাইগারদের হোয়াইটওয়াশ করতে পারলে পূর্ণ ৬ পয়েন্ট পাবে নিউজিল্যান্ড। ২-০তে সিরিজ জিতলে পাবে ৪ পয়েন্ট। সঙ্গত কারণে বাংলাদেশের বিপক্ষে নিজেদের সেরাটা উজাড় করে দিতে উন্মুখ ব্ল্যাক ক্যাপসরা।
বাংলাদেশের বিপক্ষে জিতলে টানা পাঁচটি টেস্ট সিরিজ জেতার কীর্তি গড়বে নিউজিল্যান্ড। সবশেষ শ্রীলংকার বিপক্ষে টেস্ট সিরিজ জিতে ইতিমধ্যে রেকর্ড গড়েছে দ্বীপ দেশের দলটি। জিতেছে টানা চারটি টেস্ট সিরিজ।

বাংলাদেশের বিপক্ষে ৩ ম্যাচ টেস্ট সিরিজ শুরুর আগেই ইতিহাসের পাতায় নাম লেখাল নিউজিল্যান্ড। নিজেদের টেস্ট ইতিহাসে প্রথমবারের মতো আইসিসি র‍্যাংকিংয়ের দ্বিতীয় স্থানে উঠে এসেছেন কিউইরা।